Kapuropud-an Falkland

An Kapuropud-an Falkland (), nga tinatawag nga Falkland Islands ha Ininglis, ngan ha Kinatsila nga Islas Malvinas (; Winaray: Kapuropod-an Malvinas) amo an mga grupo nga isla ha Salatan Kalawdan Atlantiko. Nahamutang ini hin mga 300 ka milyas (480 ka kilometro) tikang han labnasan han mainland han Salatan nga Amerika; mga 700 ka milya (1,100 ka km) tikang ha Antartika, ngan 3,800 ka milya (6,100 ka km) tikang ha Afrika. An duha nga dagko nga isla amo an Sinirangan nga Falkland ngan Katundan nga Falkland ngan mayda 776 nga mga gudti-gudti nga mga puro o isla. An kapuropod-an usa nga Teritoryo ha Tabok-han-Dagat han Reino Unido. An ulohan hini amo an Stanley.

Tikang han pagreestableser han pagdumara han Bretanya han 1833 an Argentina nag-angkon hin soberaniya. Ha pagporsegir hini nga pag-angkon, nga diri ginkakarawat han mga islahanon, nag-okupar an Argentina han Kapurupud-an Falkland han 1982. Nagdangat ini hin duha-ka-bulan nga waray-gindeklara nga Falkland nga Gyera nga diin an Argentina ngan Reino Unido nag-aragway ngan nagresulta han kapirde ngan pag-iwas han mga puwersa Argentino.

Ngaran
An ngaran ha Ininglis para han kapurupod-an nga "Falkand Islands" (Kapuropod-an Falkland) tikang han maglalayag nga Ingles nga hi John Strong, nga dida han 1690 nag-ngaran han katubigan nga namumutnga han duha nga dagko nga isla o puro nga "Falkland Sound" ha dungog han iya patron nga hi Anthony Cary, ika-5 nga Viscount Falkland ngan ini nga ngaran ha urhe naglakip han kapuropod-an.  An ngaran ha Kinatsila nga "Islas Malvinas" (Kapurupod-an Malvinas), tinmikang tikang han Frinanses nga ngaran, "Îles Malouines", nga ginngaran ni Louis Antoine de Bougainville han 1764 tungod han mga syahan nga nasabtan nga mga nangukoy, mga mananagat ngan mangingisda tikang ha Breton nga daungan han Saint-Malo ha Fransya.. An ISO nga pagdesignar han kapuropod-an "Falkland Islands (Malvinas)" .

Tungod han nagpapadayon nga pagdebate han soberanya hini nga kapuropod-an, an paggamit hin damo nga mga Espanyol nga mga ngaran ginkakadiri ha Kapuropod-an Falkland, labi na an mga nanginginlabot han 1982 nga pag-okupar han Kapuropod-an Falkland. HI General Sir Jeremy Moore waray tinmugot han paggamit han ngaran nga Islas Malvinas dida han dokumento han pagsurender, nga iya ginbale-waray nga propaganda la nga pulong.

Mga kasarigan

 
Reino Unido